Offensivt lag mot Kroatia - ungguttene sammen for første gang

KLAR FOR KAMP: For første gang starter Martin Ødegaard og Mats Møller Dæhli (til venstre) en landskamp sammen. Kampstart mot Kroatia er klokken 18. Foto:Bjørn S. Delebekk,VG

Ødegaard starter som spiss for Norge

ZAGREB (VG) Først to timer før kampstart fikk spillerne beskjed om at Martin Ødegaard (16) spiller fra start mot Kroatia.

Morten Stokstad

28. mars 2015

Artikkelen er over fem år gammel

Unggutten har imponert stort på treningene i forkant av kveldens EM-kvalifiseringskamp, men det er likevel litt overraskende at Per-Mathias Høgmo velger å bruke Ødegaard fra start.

Før landslagssamlingen sa han til VG at 16-åringene ikke var et selvskrevet førstevalg for Norge.

Offensivt norsk lag

For første gang får dermed romkameratene Ødegaard og Mats Møller Dæhli starte en kamp for A-landslaget sammen. Dæhli sa til VG tidligere denne uken at han aldri har sett Real Madrid-unggutten bedre enn han er nå.

Det er offensivt norsk lag som starter mot Kroatia, i en 4-4-1-1-formasjon:

Nyland - Linnes, Nordtveit, Forren, Høgli - Skjelbred, Tettey, Johansen, Dæhli - Ødegaard - Elyounoussi.

Omar Elabdellaoue sliter med lysken og overlater høyrebacken til Martin Linnes. Tarik Elyounoussi blir Norges spiss, med Martin Ødegaard i en litt fri offensiv rolle bak seg.

Publisert: 28.03.15 kl. 16:53

Les også

Mer om Herrelandslaget fotball